
PARLAMENTUL ROMÂNIEI

CAMERA DEPUTAŢILOR

Comisia pentru politică  economică,

 reformă şi privatizare

Bucureşti, 

Nr. 21/435/20.06.2002

R  A  P  O  R  T

asupra proiectului de Lege privind agenţii comerciali

       În conformitate cu prevederile art. 89 din Regulamentul Camerei Deputaţilor, Comisia pentru politică economică, reformă şi privatizare a fost sesizată spre dezbatere şi avizare în fond cu proiectul de Lege privind agenţii comerciali, trimis cu adresa nr. 277/ 03.06.2002.

        La întocmirea prezentului raport, Comisia a avut în vedere:

Avizul nr. 450 /04.04.2002 al Consiliului Legislativ;
Avizul nr. 277/11.06.2002 al Comisiei juridice, de disciplină şi imunutăţi;
Avizul nr. 23/118/12.06.2002 al Comisiei pentru industrii şi servicii.

       Proiectul de Lege are ca obiect de reglementare raporturile dintre agenţii comerciali permanenţi şi comitenţii acestora. 

       Din punct de vedere al reglementărilor comunitare, reglementarea de bază avută în vedere de iniţiator la elaborarea proiectului o constituie Directiva nr. 86/653/CEE a Consiliului, referitoare la coordonarea legislaţiei Statelor membre privitoare la agenţii comerciali independenţi. Acest proiect de lege nu se limitează doar la prevederile cuprinse în Directivă, ci realizează o adaptare a acestora la realităţile juridice româneşti. 

        Proiectul de Lege face parte din categoria legilor ordinare, potrivit prevederilor art. 74 alin. (2) din  Constituţie.
        Potrivit prevederilor art. 60 din Regulamentul Camerei Deputaţilor, membrii Comisiei au examinat acest proiect de Lege, în şedinţa din data de 12 iunie 2002. 

        La dezbaterea proiectului au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, reprezentanţii:             

                 - Ministerului Justiţiei: domnul Alexe Costache Ivanov – secretar de stat şi domnul Florian Caimac – consilier juridic.
         La lucrările Comisiei au fost prezenţi 28 deputaţi, din totalul de 31 membri ai Comisiei.

         Raportul comisiei a fost adoptat în unanimitate.

         Proiectul de lege a fost adoptat de  Senat în şedinţa din data de 23 mai 2002.

         În urma dezbaterii, Comisia propune admiterea cu modificări a proiectului de Lege privind agenţii comerciali permanenţi, în unanimitate (28 voturi). 

 I. Amendamente admise

În urma dezbaterii, Comisia propune adoptarea proiectului de lege cu următoarul amendament:

Nr.

crt.
                        Text iniţial


                     Text propus de Comisie

                   (autorul amendamentului)
             Motivarea 

             propunerii       

       amendamentelor

0
1
2
3

2
Art. 1. -  (1) Prezenta lege se aplică raporturilor juridice între agenţii comerciali permanenţi şi comitenţii acestora.
Art. 1. -  (1) se completează şi va avea următorul cuprins:

Art. 1. -  (1) Prezenta lege se aplică raporturilor juridice între agenţii comerciali permanenţi şi comitenţii acestora sub forma contractului de agenţie.

Autor: Comisia pentru politică economică,

      reformă şi privatizare


Pentru corelare cu titlul şi conţinutul capitolului IV.

II. Amendamente respinse

In cursul dezbaterii, Comisia a respins următoarele amendamente: 

Nr.

crt.
                        Text iniţial


Amendamentul propus şi autorul acestuia
             Motivare

             

0
1
2
3

1
Art. 1. -  (2) preambul

 În sensul prezentei legi, prin agent comercial permanent – denumit, în continuare, agent – se înţelege comerciantul, persoană fizică sau juridică, care, în calitate de intermediar independent, este împuternicit, în mod statornic:


Art. 1. -  (2) preambul se modifică şi va avea următorul cuprins:
 În sensul prezentei legi, prin agent comercial permanent – denumit, în continuare, agent – se înţelege comerciantul, persoană fizică autorizată sau juridică, care, în calitate de intermediar independent:
Autor: deputat Gheorghe Marcu - PSD
a) Argumente pentru susţinerea  amendamentelor: conform expunerii de motive al proiectului de lege, în cadrul cap. I;

b) Argumente pentru respingerea amendamentelor: sintagma “în mod statornic” este folosită pentru a exprima caracterul de permanenţă al activităţii efectuate de agentul comercial permanent.

2
Art. 1. -  (2) lit. a) să negocieze afaceri pentru o altă persoană fizică sau juridică, denumită, în continuare, comitent sau 
Art. 1. -  (2) lit. a)  se modifică şi va avea următorul cuprins:
Art. 1. -  (2) lit. a) să negocieze vânzarea şi cumpărarea bunurilor pentru o altă persoană fizică sau juridică, denumită, în continuare, comitent;

Autor: deputat Gheorghe Marcu - PSD
a) Argumente pentru susţinerea  amendamentelor: corelare cu prevederile art. 5 al acestei legi;

b) Argumente pentru respingerea amendamentelor: prin introducerea sintagmei” vânzarea şi cumpărarea bunurilor” se restricţionează sfera de activitate a agentului comercial permanent, eliminându-se negocierea, pentru un comitent, a prestărilor de servicii. 

3
Art. 1. -  (2) lit. b) să negocieze şi să încheie afaceri în numele şi pe seama comitentului.
Art. 1. -  (2) lit. b)  se modifică şi va avea următorul cuprins:
Art. 1. -  (2) lit. b) să negocieze şi să încheie contracte comerciale în numele şi pe seama comitentului.

Autor: deputat Gheorghe Marcu - PSD
a) Argumente pentru susţinerea  amendamentelor: corelare cu prevederile art. 5 al acestei legi;

b) Argumente pentru respingerea amendamentelor: noţiunea de “afacere” este definită în Codul Comercial Român, având o sferă de cuprindere mai care decât “contractul comercial”.

4
Art. 6. – (1) In raporturile cu agentul, comitentul este obligat să acţioneze cu bună-credinţă şi cu diligenţa unui profesionist.
Art. 6. -  (1)   se modifică şi va avea următorul cuprins:
Art. 6. – (1) In raporturile cu agentul, comitentul este obligat:
Autor: deputat Gheorghe Marcu - PSD
a) Argumente pentru susţinerea  amendamentelor: eliminarea sintagmei “să acţioneze cu bună-credinţă şi cu diligenţa unui profesionist” se impune deoarece dacă comitentul este profesionist, nu mai este nevoit să apeleze la serviciile agentului;
b) Argumente pentru respingerea amendamentelor: legiuitorul a dorit protejarea intereselor agentului comercial permanent în raporturile acestuia cu comitenţii, şi de aceea, a impus în sarcina comitenţilor adoptarea unei anumite conduite.

5
Art. 6. – (2) lit. d) să-i plătească agentului remuneraţia, în condiţiile şi la termenele stabilite prin contract sau prin lege;
Art. 6. -  (2) lit. d)  se modifică şi va avea următorul cuprins:
Art. 6. – (2) lit. d) să-i plătească agentului contravaloarea serviciilor efectuate, în condiţiile şi la termenele stabilite prin contract sau prin lege;

Autor: deputat Gheorghe Marcu
a) Argumente pentru susţinerea  amendamentelor: cuvântul “remuneraţie” este inadecvat, atât timp cât se încheie un contract între părţi;
b) Argumente pentru respingerea amendamentelor: sintagma “remuneraţia” nu are semnificaţia unui termen specific economiei socialiste, această noţiune fiind definită în Codul Comercial Român.

6
Art. 17. – (1) Contul comisioanelor va fi lichidat de comitent la sfârşitul fiecărui trimestru şi se va trimite agentului împreună cu copiile facturilor ce au fost expediate clienţilor, precum şi cu precizarea elementelor esenţiale care au stat la baza calculării valorii comisionului.
Art. 17. -  (1)   se modifică şi va avea următorul cuprins:
Art. 17. – (1) Contul comisioanelor va fi lichidat de comitent la sfârşitul fiecărei luni şi se va trimite agentului împreună cu copiile facturilor ce au fost expediate clienţilor, precum şi cu precizarea elementelor esenţiale care au stat la baza calculării valorii comisionului.

Autor: deputat Gheorghe Marcu
a) Argumente pentru susţinerea  amendamentelor:este necesară înlocuirea sintagmei “ fiecărui trimestru” cu sintagma “ fiecărei luni” deoarece balanţa de verificare, la fiecare agent, se face lunar şi nu trimestrial, şi ar încurca plata anumitor taxe şi impozite (ex.: plata TVA care este lunară);
b) Argumente pentru respingerea amendamentelor: nu poate fi înlocuită sintagma “fiecărui trimestru” cu sintagma “fiecărei luni” deoarece această prevedere a fost preluată din Directiva Consiliului Uniunii Europene nr. 653/1986, care are un caracter imperativ.


Comisia a propus aprobarea proiectului, în unanimitate (28 voturi).

                          PREŞEDINTE,

                        Dan Radu Ruşanu
                                                  SECRETAR,  

                                                                                                  Lucia-Cornelia Lepădatu                

Expert parlamentar


















  
Alina Hodivoianu

PARLAMENTUL ROMÂNIEI

C ă t r e,





 BIROUL PERMANENT AL





 CAMEREI DEPUTAŢILOR

                   Vă înaintăm, alăturat, RAPORTUL asupra proiectului de Lege privind agenţii comerciali permanenţi,  trimis Comisiei, pentru examinare în fond cu adresa nr. 277  din  3 iunie 2002. 

PREŞEDINTE,

Dan Radu Ruşanu

